《次韵高吾闻报书怀》
明代·黄衷

鹿溪深处草堂幽，无限烟霞着子由。近说制荷成野服，即闻飞子到前旒。

巾车拟谢桃花水，束帛先回菊露秋。总为中兴览贤俊，乾坤今日是东周。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。